Charles Dennis Buchinski (bellas fuents dicen que o suyo nombre de baptismo yera Kazimieras Bučinskis, Casimir Businskis u Karol Buczyński), conoixito como Charles Bronson, naixito o 3 de noviembre de 1921 en Ehrenfeld (Pennsilvania, Estaus Unius) y muerto en Los Angeles (California, Estaus Unius) o 30 d'agosto de 2003, estió un actor estausunidense. Fillo de mai lituana y pai d'orichen tartre-lituán, os caracters facials mongoloides atenuatos li han permeso representar millor papers d'indio americán en bellos spaghetti western.